### *Projekts*

**LATVIJAS REPUBLIKAS MINISTRU KABINETS**

2019.gada \_\_\_.\_\_\_\_\_\_\_\_\_ Noteikumi Nr.\_\_\_

Rīgā  (prot. Nr.\_\_\_ \_\_\_ §)

**Grozījumi Ministru kabineta 2011.gada 27.decembra noteikumos Nr.1035**

**„Kārtība, kādā valsts finansē profesionālās ievirzes mākslas, mūzikas**

**un dejas izglītības programmas”**

Izdoti saskaņā ar Izglītības likuma 14.panta 26.punktu un

Profesionālās izglītības likuma 31.panta 2.3 daļu

1. Izdarīt Ministru kabineta 2011.gada 27.decembra noteikumos Nr.1035

„Kārtība, kādā valsts finansē profesionālās ievirzes mākslas, mūzikas un dejas izglītības programmas” (Latvijas Vēstnesis, 2013, 220.nr.; 2014, 170.nr.; 2016, 140., 218.nr., 2017, 181.nr., 2018, 173.nr.) šādus grozījumus:

* 1. izteikt 6.punktu šādā redakcijā:

„6. Lai saņemtu dotāciju nākamajam budžeta gadam, izglītības iestāde līdz kārtējā gada 10.oktobrim Valsts izglītības informācijas sistēmā (turpmāk – sistēma) apstiprina atskaites veidlapu „Izglītojamo skaits profesionālās ievirzes klasēs valsts budžeta mērķdotācijas aprēķināšanai” par izglītojamo skaitu izglītības programmā ar pazīmi „valsts” uz kārtējā gada 1.oktobri. Minēto informāciju sistēmā līdz kārtējā gada 10.oktobrim saskaņo izglītības iestādes dibinātājs.”;

* 1. izteikt 9.punktu šādā redakcijā:

„9. Latvijas Nacionālais kultūras centrs ar rīkojumu izveido konsultatīvo komisiju (turpmāk – komisija). Komisijā ietilpst Latvijas plānošanas reģionu, Latvijas Mūzikas izglītības iestāžu asociācijas, Latvijas Mākslas skolu skolotāju asociācijas, Kultūrizglītības profesionālās ievirzes izglītības iestāžu direktoru padomes, Latvijas Pašvaldību savienības, Latvijas Nacionālā kultūras centra deleģēti pārstāvji. Komisijas darbs netiek atalgots.”;

* 1. aizstāt 10.3.apakšpunktā vārdus „1.septembri” ar vārdiem „1.oktobri”;
  2. izteikt 12.punktā formulas burta „K” skaidrojumu šādā redakcijā:

„K – dotācijas apmērs pedagogu darba samaksas noteikumos noteiktajām pedagoga profesionālās darbības kvalitātes piemaksām pedagogiem, kuri ieguvuši 3., 4. vai 5.kvalitātes pakāpi līdz 2017.gada 9.augustam (nosaka, summējot katrai kvalitātes pakāpei paredzēto piemaksu apmēru);”;

* 1. svītrot 12.1 punktu;
  2. izteikt 12.2 punktu šādā redakcijā:

„12.2 Finansējumu samaksai par pedagogu papildu pienākumiem un profesionālās darbības kvalitātes piemaksām pedagogiem, kuri ir ieguvuši 1., 2. un 3.kvalitātes pakāpi no 2017.gada 10.augusta, kā arī pedagoga mēneša darba algas likmes palielināšanai vienai izglītības programmai attiecīgajā izglītības iestādē nosaka, izmantojot šādu formulu:

R = (I x P x A x N x (1 + S/100)) x 0,14, kur

R – finansējums samaksai par pedagogu papildu pienākumiem un profesionālās darbības kvalitātes piemaksām pedagogiem, kuri ir ieguvuši 1., 2. un 3.kvalitātes pakāpi no 2017.gada 10.augusta, kā arī pedagoga mēneša darba algas likmes palielināšanai vienai izglītības programmai attiecīgajā izglītības iestādē;

I – atbilstoši šo noteikumu [11. punktam](https://likumi.lv/ta/id/242201#p11) noteiktais no valsts budžeta finansēto izglītojamo skaits izglītības programmā attiecīgajā izglītības iestādē;

P – izglītības programmā vidējais apmaksājamo pedagoģisko likmju skaits mēnesī uz vienu izglītojamo;

A – vienas pedagoģiskās likmes atalgojums, ņemot vērā attiecīgajā gadā pieejamos valsts budžeta līdzekļus, bet ne mazāks kā normatīvajos aktos noteiktā minimālā darba algas likme;

N – mēnešu skaits, kādam tiek aprēķināta dotācija;

S – normatīvajos aktos darba devējam vispārējā gadījumā noteiktā valsts sociālās apdrošināšanas obligāto iemaksu likme;

0,14 – koeficients, lai aprēķinātu papildus nepieciešamo finansējumu 14 procentu apmērā par pedagogu papildu pienākumiem un profesionālās darbības kvalitātes piemaksām pedagogiem, kuri ir ieguvuši 1., 2. un 3.kvalitātes pakāpi no 2017.gada 10.augusta, kā arī pedagoga mēneša darba algas likmes palielināšanai vienai izglītības programmai attiecīgajā izglītības iestādē.”;

* 1. svītrot 12.5 punktu;
  2. izteikt 18. un 18.1 punktu šādā redakcijā:

„18. Latvijas Nacionālais kultūras centrs kontrolē dotācijas izlietojumu atbilstoši noslēgtā finansēšanas līguma nosacījumiem. Izglītības iestādes dibinātājs līdz kārtējā gada 20.janvārim iesniedz pārskatu saskaņā ar šo noteikumu 3.pielikumu par dotācijas izlietojumu, izmantojot Valsts kases e-pakalpojumu „ePārskati”, atbilstoši normatīvajos aktos budžeta izdevumu klasifikācijas jomā noteiktajai atlīdzības klasifikācijai. Pārskatā norāda finanšu informāciju pēc uzkrāšanas principa. Latvijas Nacionālais kultūras centrs divu nedēļu laikā pēc pārskata iesniegšanas pārbauda un apstiprina Valsts kases e-pakalpojumā „ePārskati” iesniegto izglītības iestādes dibinātāja pārskatu par dotācijas izlietojumu.

18.1 Šo noteikumu 18.punktā minētā pārskata (3.pielikums) ailē „Līdzekļu atlikums uz pārskata perioda beigām” norādīto atlikumu finansējuma saņēmējs atskaita Latvijas Nacionālajam kultūras centram profesionālās ievirzes mākslas/mūzikas/dejas izglītības programmu finansēšanas līgumā noteiktajā termiņā.”;

* 1. izteikt 19.punkta ievaddaļu šādā redakcijā:

„Latvijas Nacionālais kultūras centrs ir tiesīgs:”;

* 1. papildināt noteikumus ar 27.8 punktu šādā redakcijā:

„27.8 Dotāciju par laika periodu no 2019.gada 1.septembra līdz 2019.gada 31.decembrim aprēķina, pamatojoties uz sistēmā izglītības iestādes ievadītajiem datiem par izglītojamo skaitu izglītības iestādē uz 2018.gada 1.septembri.”

* 1. izteikt 3.pielikumu šādā redakcijā:

„3.pielikums

Ministru kabineta

2011.gada 27.decembra

noteikumiem Nr.1035

|  |  |
| --- | --- |
| **Pārskats par dotācijas izlietojumu atbilstoši normatīvajos aktos budžeta izdevumu klasifikācijas jomā noteiktajai atlīdzības klasifikācijai** | |
|  | KODI |
| Izglītības iestādes dibinātāja nosaukums |  |
| Pārskata gads |  |

*(euro)*

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Izglītības iestāde | Noslēgtā finansēšanas līguma | | Izglītības programmu grupas nosaukums | Izglītības programmas kods (10V, 20V, 30V) | Finansēts no valsts budžeta līdzekļiem | | | Pēc uzkrāšanas principa | | | | | | | | | | | |
| datums | numurs | Audzēkņu skaits | | Faktiski apmaksāto pedagoģisko likmju skaits (pārskata periodā vidēji mēnesī) | Finanšu līdzekļu atlikums no iepriekšējā perioda | Pārskata periodā saņemtais valsts finansējums | Kopā finanšu līdzekļi pārskata periodā (4.+5.) | Izdevumi pārskata periodā | | | | | | | Atmaksātā dotācija | Līdzekļu atlikums uz pārskata perioda beigām  (6.-14.) |
| Pārskata perioda sākumā | Pārskata perioda beigās | Atalgojums EKK 1119 | Piemaksa par darbu īpašos apstākļos , speciālās piemaksas EKK 1145 | Piemaksa par personisko darba ieguldījumu un darba kvalitāti EKK 1146 | Piemaksa par papildu darbu EKK 1147 | Darba devēja valsts sociālās apdrošināšanas obligātās iemaksas EKK 1210 | Citi izdevumi | Kopā (7.+8.+9.+10.+11.+12.+13.) |
| A | B | C | D | E | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |

A,B,C ailes izglītības iestāde aizpilda obligāti”

1. Noteikumi stājas spēkā 2019.gada 1.septembrī.

Ministru prezidents A.K.Kariņš

Kultūras ministrs N.Puntulis

Vīza: Valsts sekretāre D.Vilsone

Beinaroviča 62305829

[Baiba.Beinarovica@lnkc.gov.lv](mailto:Baiba.Beinarovica@lnkc.gov.lv)